armvectores/hy_wikipedia_2023 huggingface dataset:
Իֆ ամրոց

Իֆ ամրոց (ֆր.՝ Château d'If), պաշտպանական կառույց Միջերկրական ծովում՝ Ֆրիուլի կղզեխմբի մոտ՝ Մարսելից 4կմ հեռու։


== Պատմություն ==
Սկզբում կառույցը նախատեսված է եղել Մարսելը ծովային գրոհներից պաշտպանելու համար։ Շինարարությունն ընթացել է 1524-1531 թվականներին թագավոր Ֆրանցիսկ I-ինի հրամանով։
16-րդ դարի վերջերից ամրոցը օգտագործվել է խիստ վտանգավոր հանցագործներին մեկուսացնելու և պահելու համար։ Հենց այդ ժամանակից էլ ամրոցը ստացել է «Իֆ» անունը։ Ամրոցի զնդաններում պահվել են հուգենոտներ, քաղաքական բանտարկյալներ, Փարիզի կոմունայի առաջնորդներ, ինչպես նաև անձինք, ովքեր վտանգ են ներկայացրել Ֆրանսիայի համար։
1830-ական թվականներին Իֆ ամրոցը պաշտոնապես դադարում է բանտ լինելուց, սակայն 1871 թվականին այստեղ բանտարկվել են Փարիզի կոմունայի առաջնորդները, իսկ նրանց ղեկավար Գասթոն Կրեմյեն գնդակահարվել է Իֆ կղզում։


== Գրական փառք ==

1844-1845 թվականներին ֆրանսիացի նշանավոր գրող Ալեքսանդր Դյուման գրում է «Կոմս Մոնտե-Քրիստո» վեպը, որտեղ նկարագրվում էին գլխավոր հերոսի՝ Էդմոն Դանտեսի բազմամյա տանջանքները Իֆ ամրոցում։ Վեպը մեծ հռչակ ձեռք բերեց ֆրանսիական և համաշխարհային գրականության մեջ։ Այդ պատճառով էլ սկսած 1890 թվականից՝ Իֆ ամրոցի բացումից, ամրոցը զբոսաշրջիկների պակաս չի ունեցել։ Ամրոցում ներկայացվում են վեպի ստեղծագործական պատմությանը կապված ցուցադրություն, նրա բազմաթիվ էկրանավորումները, «Մոնտե-Քրիստո» անունով ձեռնարկություններ ու ապրանքներ։
Ամրոցի առաջին հարկում զբոսաշրջիկների համար բացվել է Էդմոն Դանտեսի խուցը, որի բանտարկյալը Դյումայի մտահղացմամբ Էդմոն Դանտեսն է եղել։ Բանտախուցը թունելով միացված է պատուհաններ չունեցող կիսանկուղային սենյակին, որը, վեպի բովանդակության համաձայն, աբբա Ֆարիայի խուցն է։ Խցում տեղադրված է հեռուստաէկրան, որով ցուցադրվում են տարբեր ֆիլմերից հատվածներ՝ Դանտեսի և Ֆարիայի հանդիպումը պատկերող տեսարաններով։
Ամրոցի երկրորդ հարկում ներկայացված է բանտախուց, որում պահվել է խորհրդավոր բանտարկյալ «Երկաթե դիմակը»։

Այսօր Իֆ ամրոցը Մարսելի այցեքարտերից է. քաղաքի շատ հյուրեր ձգտում են այցելել կղզի։ Ամրոցում կազմակերպվում են շրջագայություններ տարբեր բանտախցերով, վաճառվում են հուշանվերներ, իսկ բաց հրապարակում գործում է սրճարան՝ Մարսելի տեսարանով։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Վիքիպահեստում կան մեդիակայքեր Իֆ ամրոցի թեմայով
Իֆ ամրոց։ Տեսարան տիեզերքից
(4068) Մենեսթեուս

(4068) Մենեսթեուս (անգլ.՝ Menestheus), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,164927 ա. մ., առավելագույնը մոտենում է 4,7714 ա. մ. հեռավորության վրա և հեռանում 5,5585 ա. մ.։ Արեգակի շուրջ մեկ ամբողջական պտույտ է կատարում 4287,41 երկրային օրվա ընթացքում, իր ուղեծրով շարժվելով միջինում 0,083967 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4068) Մենեսթեուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այծյամն (անձնանուն)

Այծյամն, հայկական իգական անուն։ Առաջացել է հայերեն այծյամ կենդանու անունից։


== Գործածություններ ==
Այծեամն Անեցի, հայ հերոսուհի, որ Անիի պարիսպների վրայից քաջաբար կռվում էր Փատլուն ամիրայի զորքի դեմ և նրանց արձակած նետերն իր վերքերից դուրս քաշելով՝ նրանց դեմ էր արձակում։


== Ծանոթագրություններ ==
Սաառե (գյուղ, Վառբլա շրջան)

Անվան այլ կիրառումների համար տե՛ս՝ ՍաառեՍաառե (էստ․՝ Saare), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նարիման Ազիմով

Նարիման Աբասկուլի օղլի Ազիմով (ադրբ.՝ Nəriman Abbasqulu oğlu Əzimov, հունիսի 1, 1936(1936-06-01), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - նոյեմբերի 19, 2016(2016-11-19), Բաքու, Ադրբեջան), ադրբեջանցի կոմպոզիտոր և դիրիժոր, երաժշտագետ, Ադրբեջանի Հանրապետության ժողովրդական արտիստ;


== Կենսագրություն ==
Նարիման Աբասկուլի օղլի Ազիմովը ծնվել է 1936 թվականի հունիսի 1-ին Գանձակում։ Ավարտել է Ադրբեջանի պետական կոնսերվատորիայի [[ներկա Բաքվի երաժշտական ակադեմիա]] դիրիժորական ֆակուլտետը։ Ուսանող տարիներին նա սկսեց գործել որպես թառահար ՛Ադրբեջան Հեռուստատեսության և ռադիոյի ժողովրդական գործիքների նվագախմբում։ Նրա կյանքը 60 տարիներն է կապված եղել ադրբեջանական հեռուստատեսության և ռադիոյի հետ։
Հետագայում աշխատել է Սեիդ Ռուսթամովի անվան ժողովրդական գործիքների նվագախմբի գեղարվեստական ղեկավար և գլխավոր դիրիժոր։
1991 թվականին արժանացել է «Ադրբեջանի Հանրապետության ժողովրդական արտիստ»ի պատվավոր կոչմանը։ Պարգևատրվել է Փառքի շքանշանով, Նախագահի 2016 թվականի նոյեմբերի 7-ի հրամանագրով։
Նարիման Ազիմովը մահացել է 2016 թվականի նոյեմբերի 19-ին։


== Աղբյուրներ ==
Əzimov Nəriman Abbasqulu oğlu (азерб.) // Muğam ensiklopediyası. — Bakı: Musiqi dünyası, 2008. — S. 74.


== Ծանոթագրություններ ==
Զարդագոմ (գետակ)

Զարդագոմ, գետակ Ճորոխի ավազանում, Օլթիի վտակի Բարդուզի ձախակողմյան վտակը։ Հոսում է համանուն գյուղի մոտով։


== Ծանոթագրություններ ==
Բրյուկ

Բրյուկ (գերմ.՝ Brück), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միտելմարկ շրջանի կազմում։ Բնակչությունը կազմում է 3623 մարդ (ըստ 2010 թվականի դեկտեմբերի 31-ի)։ Տարածքը կազմում է 85,71 կմ²։ Պաշտոնական կոդ՝ 12 0 69 076։
Կոմունան ներառում է 5 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական կայք
Վլադան Բատիչ

Վլադան Բատիչ (սերբ.՝ Владан Батић, հուլիսի 27, 1949(1949-07-27), Obrenovac, Սերբիայի Սոցիալիստական Հանրապետություն, ՀՍՖՀ - դեկտեմբերի 29, 2010(2010-12-29), Obrenovac, Սերբիա), սերբ քաղաքական գործիչ, պետական գործիչ, իրավաբանական գիտությունների դոկտոր, Սերբիայի արդարադատության նախարար (2001-2004)։ Սերբիայի Քրիստոնեա-դեմոկրատական կուսակցության հիմնադիր և նախագահ (DHSS):


== Կենսագրություն ==
1972 թվականին ավարտել Է Բելգրադի համալսարանի իրավաբանական ֆակուլտետը։ 1977 թվականին ստացել է մագիստրոսի կոչում, իսկ 1981 թվականին՝ իրավաբանական գիտությունների դոկտոր։ 1990 թվականին միացել Է Սերբիայի Դեմոկրատական կուսակցությանը, իսկ հետո 1992 թվականին դարձել Է Սերբիայի դեմոկրատական կուսակցության անդամ։ 1990-ական թվականների երկրորդ կեսին հիմնադրել է Սերբիայի Քրիստոնեա-դեմոկրատական կուսակցությունը, որի ղեկավարը եղել է մինչև իր մահը։
2000 թվականին, լինելով Սերբիայի դեմոկրատական ընդդիմության թեկնածու, նա ընտրվել է Սերբիայի Հանրապետության ժողովրդական պատգամավոր։ Աշխատել է երեք գումարումների ժողովրդական Սկուպշչինայի նախագահի տեղակալ։
2001 թվականի հունվարի 25-ից մինչև 2004 թվականի մարտի 3-ը եղել է Սերբիայի արդարադատության նախարար Զորան Ջինջիչի և Զորան Ժիվկովիչի կառավարություններում։
2007 թվականին Վլադան Բատիչը կրկին ընտրվել է Լիբերալ-դեմոկրատական կուսակցության շուրջ կենտրոնացած կոալիցիայից։ Մեկ տարի անց վերընտրվել է։
Մահացել է քաղցկեղից պատգամավորության ժամանակ։
Դուստրը՝ Օլգիցա Բատիչը, Սերբիայի Քրիստոնեա-դեմոկրատական կուսակցության (DHSS) ներկայիս առաջնորդն է։


== Ծանոթագրություններ ==


== Արտաքին հղումներ ==
Vladan Batić(սերբ.)
Սենկինո (գյուղ, Շիգոնսկի շրջան)

Սենկինո (ռուս.՝ Сенькино), գյուղ Ռուսաստանի Սամարայի մարզի Շիգոնսկի շրջանի կազմում։
Բնակչությունը 2004 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնճևի

Օնճևի (վրաց.՝ ონჭევი), գյուղ Վրաստանում: Գտնվում է Ռաճա-Լեչխում և Քվեմո Սվանեթ մարզի Օնի շրջանում:


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Օնից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ:


== Ծանոթագրություններ ==
Էլ Կալա (ազգային պարկ)

Էլ Կալա (արաբ․՝ محمية القالة الوطنية‎‎), ազգային պարկ Ալժիրի հյուսիսարևելյան մասում։
Էլ Կալա ազգային պարկում կան մի քանի լճեր (այդ թվում Տոնգա լիճը, որը սակայն կապ չունի Տոնգա թագավորության հետ), ինչպես նաև Միջերկրական ծովի ավազանի եզակի էկոհամակարգ։ Արգելոցը ստեղծվել է 1983 թվականին, իսկ 1990 թվականին ՅՈՒՆԵՍԿՕ-ի կողմից ճանաչվել է որպես կենսոլորտային տարածք։ Պարկի տարածքում ավտոճանապարհի (Ալժիրյան մայրուղի) կառուցման վտանգ կա, որը մեծ վտանգ կհասցնի արգելոցի հազվագյուտ կենդանիներին և բույսերին։ Այդ հարցը քննարկվում է, կա այլ առաջարկ` շրջանցել պարկի տարածքը։


== Արտաքին հղումներ ==
Национальный парк Эль-Кала на UNESCO.org
Информация о парке на UNEP-WPMC Archived 2008-02-26 at the Wayback Machine.
(ֆր.) Петиция за сохранение парка Archived 2007-11-20 at the Wayback Machine.
(ֆր.) Сайт о парке с картой
Տորֆյանովկա (գյուղ, Վիբորգսկի շրջան)

Տորֆյանովկա (ռուս.՝ Торфяновка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 299 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Բազիլ (Արդեշի գավառ)

Սեն Բազիլ (ֆր.՝ Saint-Basile), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 324 մարդ, բնակչության խտությունը` 18.15 մարդ/կմ²։ Բնակավայրը զբաղեցնում է 17.85 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 95 կմ հարավ, Պրիվա քաղաքից` 25 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 200 աշխատունակ (15-64 տարեկան) բնակիչ, որոնցից ակտիվ էին 129-ը, իսկ ոչ ակտիվները` 71։ Ակտիվության ցուցանիշը կազմում է 64,5 %։ 129 աշխատունակ մարդկանցից աշխատել է 114 անձ (68 տղամարդ և 46 կին)։ Գործազուրկ են եղել 15 անձ (7 տղամարդ և 8 կին)։ 71 անաշխատունակներից 17-ը եղել են աշակերտներ կամ ուսանողներ, 36-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պիկասիլլա (գյուղ, Պիդռալա շրջան)

Անվան այլ կիրառումների համար տե՛ս՝ ՊիկասիլլաՊիկասիլլա (էստ․՝ Pikasilla), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարբառագիտություն

Բարբառագիտություն, լեզվաբանության բաժին, որն զբաղվում է լեզվի տարածքային տարբերակների ուսումնասիրությամբ։


== Հիմնական տեսակները ==
Բարբառագիտությունն, ըստ քննության մեթոդների ու նպատակների, լինում է նկարագրական, լեզվաաշխարհագրական, վիճակագրական, ըստ ժամանակային կտրվածքի՝ համաժամանակյա և տարաժամանակյա, ըստ հարցադրումների բնույթի՝ տեսական և գործնական։


== Խնդիրներն ու նպատակները ==
Նկարագրական բարբառագիտությունը նպատակ ունի խոսվածքային առանձին միավորների բազմակողմանի նկարագրությունը մենագրությունների կամ հոդվածների ձևով։
Լեզվաաշխարհագրական բարբառագիտության առաջնահերթ նպատակը լեզվական հատկանիշների (զուգաբանությունների) տարածման սահմանների և բարբառային կենտրոնների որոշումն է քարտեզագրման միջոցով։ Լեզվաաշխարհագրությունը բարբառագիտության տիրապետող ուղղությունն է, ենթադրում է հաջորդական աշխատանքների մի շարք փուլեր՝ զուգաբանական հատկանիշների ընտրություն ու ծրագրի (կամ հարցարանի) կազմում, նյութերի հավաքագրում ըստ այդ ծրագրի, զուգաբանությունների քարտեզագրում ու բարբառագիտական ատլասի կազմում, քարտեզների մեկնաբանում։
Վիճակագրական բարբառագիտության հիմնական խնդիրը բարբառների բազմահատկանիշ դասակարգումն է։ Այն գործ ունի աղյուսակների, ցուցակների, գծապատկերների հետ և հենվում է լեզվական տարբերությունների վրա։ Վիճակագրական բարբառագիտության հիմնադիրը Հայաստանում Գևորգ Ջահուկյանն է։
Տարաժամանակյա բարբառագիտությունն ուսումնասիրում է բարբառների ծագման, զարգացման, փոխհարաբերությունների, նրանցում առկա ժամանակային ու լեզվական տարբեր շերտերի վերհանման հարցերը։
Բարբառագիտությունն ընդհանուր առմամբ մեծապես նպաստում է պատմագիտության, բանասիրության, ազգագրության շատ խնդիրների լուսաբանմանը։


== Հայ բարբառագիտություն ==
Հայերենի բարբառներին նվիրված առաջին ուսումնասիրությունները գրվել են 19-րդ դարում։ Հայ բարբառագիտության, որպես ինքնուրույն գիտակարգի, վերջնական ձևավորումն ու առանձնացումը կապված է Հրաչյա Աճառյանի անվան հետ։ Հայ բարբառագիտությունը մինչև 1970-ական թվականները գերազանցապես նկարագրական էր։ Հայաստանում լեզվաաշխարհագրական բարբառագիտության հիմքը դրել է Հովհաննես Մուրադյանը. նա ՀԽՍՀ ԳԱ
լեզվի ինստիտուտի բանասիրության բաժնի աշխատակիցների համագործակցությամբ կազմել է «Հայերենի բարբառագիտական ատլասի նյութերի հավաքման ծրագիրը» (1977 թ.) և կազմակերպել նյութերի հավաքումը շուրջ 350 հայաբնակ վայրերից։ Հայ բարբառագիտության մեջ նշանակալից ավանդ ունեն Գ. Ախվերդյանը, Ք. Պատկանյանը, Հ. Աճառյանը, Գ. Ղափանցյանը, Ա. Ղարիբյանը, Է. Աղայանը, Գ. Ջահուկյանը, Հ. Մուրադյանը, Ռ. Բաղրամյանը, Մ. Ասատրյանը և այլք։


== Աղբյուրներ ==
Հրաչեայ Աճառեան, «Հայ Բարբառագիտութիւն», Մոսկուա-Նոր Նախիջեւան, 1911 թ.
Հրաչյա Աճառյան, «Հայոց լեզվի պատմություն», հ. 2, Երևան, 1951 թ.
Արարատ Ղարիբյան, «Հայ բարբառագիտություն», Երևան, 1953 թ.
Գևորգ Ջահուկյան, «Հայ բարբառագիտության ներածություն», Երևան, 1972 թ.
«Հայերենի բարբառագիտական ատլաս», հ. 1-2, Երևան, 1982-85 թթ.


== Տես նաև ==
Բարբառ
Լեզվաբանություն


== Արտաքին հղումներ ==
Հայոց Լեզվի Բարբառային Բառարան, 7 հատորով, Երեւան, 2001-2012։
Հայերէն Գաւառական Բառարան, Հրաչեայ Աճառեան, Թիֆլիս, 1913։
Հայոց Բառ ու Բան, Սահակ վարդապետ Ամատունի, Վաղարշապատ, 1912։
Թուրքերէնէ փոխառեալ բառերը Պօլսի հայ ժողովրդական լեզուին մէջ համեմատութեամբ Վանի, Ղարաբաղի եւ Նոր-Նախիջեւանի բարբառներուն, Հրաչեայ Աճառեան, Մոսկուա-Վաղարշապատ, 1902։
Ալֆրեդ Հետներ

Ալֆրեդ Հետներ, (օգոստոսի 6, 1859(1859-08-06)[…], Դրեզդեն, Գերմանական միություն - օգոստոսի 31, 1941(1941-08-31)[…], Հայդելբերգ, Բադենի Հանրապետություն, Նացիստական Գերմանիա), գերմանացի աշխարհագրագետ, ճանապարհորդ։


== Կենսագրություն ==
Լայպցիգի և Հայդելբերգի համալսարանների պրոֆեսոր։ 1895 թվականին հիմնադրել և 40 տարի գլխավորել է «Գեոգրաֆիշե ցայտշրիֆտ» հանդեսը։ Հետների աշխատությունները հարուստ են փաստական նյութով։ Աշխարհագրության մեթոդոլոգիայի հարցում կրել է իդեալիստական փիլիսոփայության ազդեցությունը։ Հետները ուներ մեթոդաբանական իր մոտեցումը, աշխարհագրությունը դասում էր տարածական («խորոլոգիական») գիտությունների շարքը և գտնում էր, որ այն պետք է ուսումնասիրի առարկաների և երևույթների տարածական փոխհարաբերությունները երկրի մակերևույթին՝ առանց շոշափելու նրանց էությունն ու զարգացումը։ Լինելով «Միասնական աշխարհագրության» կողմնակից՝ նրա կազմից հանել էր ֆիզիկական աշխարհագրությունը։ Հետները մարդուն համարում էր բնական լանդշաֆտի բաղադրամասերից մեկը և անտեսում հասարակություն հասկացությունն ու նրա զարգացման օրինաչափությունները։


== Ծանոթագրություններ ==
Բելի Յար (գյուղ, Ալթայսկի շրջան)

Անվան այլ կիրառումների համար տե՛ս՝ Բելի Յար (այլ կիրառումներ)Բելի Յար (ռուս.՝ Белый Яр, խակ.՝ Хуба чар), գյուղ Ռուսաստանի Խակասիա հանրապետության Ալթայսկի շրջանի կազմում։
Բնակչությունը 2004 թվականին գրանցված տվյալներով կազմում էր 9089 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասպարեզ (այլ կիրառումներ)

Ասպարեզ, կարող է վերաբերել՝

Ասպարեզ - հայկական ռոք-խումբ, հանդիսանում է առաջին հևի-մետալ նվագող խումբը Հայաստանում
Ասպարեզ - հին աշխարհի բազմաթիվ ժողովուրդների մոտ երկարության չափ
Ասեն Տրայանով

Ասեն Վասիլև Տրայանով (բուլղար․՝ Асен Василев Траянов, 7 օգոստոսի, 1885, Սլիվեն - 2 օգոստոսի, 1940, Սոֆիա), բուլղարացի ռազմական ինժեներ (բուլղարական բանակի մայոր) և քարտեզագիր, ով զբաղվել է Վենեսուելայի քիչ հայտնի ու քիչ ուսումնասիրված լեռնազանգվածների ուսումնասիրությամբ։


== Կենսագրություն ==
Ասեն Տրայանովը ծնվել է 1885 թվականի օգոստոսի 7-ին Բուլղարիայի Սլիվեն քաղաքում՝ դատավորի և ուսուցչուհու ընտանիքում։ Նրա ծնողները գաղթել էին Վարդարյան Մակեդոնիայից։ Եղբայրն է բանաստեղծ Թեոդոր Տրայանովը (1882-1945)։ Ասեն Տրայանովն ավարտել է ռազմական ուսումնարանը, իսկ 1906 թվականի սեպտեմբերի 19ին ստացել է պոդպորուչիկի կոչում։ Ծառայությունն սկսել է առաջին ինժեներական-սակրավորական դրուժինայում։ 1909 թվականի սեպտեմբերի 22-ին ստացել է պորուչիկի կոչում։ Որպես ռազմական ինժեներ՝ Ասեն Տրայանովը ռազմական գործողությունների է մասնակցել է Առաջին և Երկրորդ Բալկանյան պատերազմների ժամանակ՝ 1912-1913 թվականներին։ 1913 թվականի նոյեմբերի 1-ին Ասեն Տրայանովն ստացել է կապիտանի զինվորական կոչում։ 1915 թվականից մասնակցել է Առաջին համաշխարհային պատերազմի ռազական գործողություններին․ ծառայել է Վերների շրջանում և ընդգրկված է եղել 8-րդ սակրավորական դրուժինայի կազմում։
1917 թվականի սեպտեմբերի 16-ին Ասեն Տրայանովն ստացել է մայորի զինվորական կոչում, իսկ պատերազմի ավարտից մեկ տարի անց ավարտել է զինվորական ծառայությունը։ Ավելի ուշ նա տեղափոխվել է Վեեսուելա, վերցրել նոր ազգանուն՝ Տրախանես (իսպ.՝ Trajanes) և ծառայության անցել Վենեսուելայի մաքսային ծառայությունում։ Ասեն Տրայանովին հանձնարարվել է կազմել երկրի հարավ-արևելքի տեղագրական քարտեզը, ինչի կատարման համար նա կազմակերպել է արշավախմբեր և մի քանի անգամ մեկնել Օրինոկո գետի մոտ գտնվող արևադարձային լեռներն ու մասամբ Գվիանական սարահարթ՝ ուսումնասիրելով Ռոռայմա լեռը («դիվական լեռ»)։
1938 թվականին Ասեն Տրայանովը վերադարձել է Սոֆիա՝ Վենեսուելայում թողնելով կնոջը և դստերը՝ Լիդիային։ Ասեն Տրայանովը ծրագրել էր կրկին մեկնել Վենեսուելա, սակայն չի կարողացել իրականացնել այդ ծրագրերը սկսված Երկրորդ համաշխարհային պատերազմի պատճառով։
Ասեն Տրայանովը մահացել է 1940 թվականի օգոստոսի 2-ին Սոֆիայում։


== Ծանոթագրություններ ==


== Գրականություն ==
Руменин Румен (1996)։ Офицерският корпус в България 1878 – 1944 г.։ 5 и 6։ София: Военно издателство  
Манев, Владимир. Един българин из джунглата. София, Медицина и физкултура, 1977, 147 с.
Մոտկղիարի

Մոտկղիարի (վրաց.՝ მოტყიარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Ամբրոլաուրից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==
(1779) Պարանա

(1779) Պարանա (անգլ.՝ Parana), աստերոիդ աստերոիդների հիմնական գոտում։ Հայտնաբերվել է 1950 թվականի հունիսի 15-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 2,176793 ա. մ., առավելագույնը մոտենում է 1,8274 ա. մ. հեռավորության վրա և հեռանում 2,5261 ա. մ.։ Արեգակի շուրջ մեկ ամբողջական պտույտ է կատարում 1173,07 երկրային օրվա ընթացքում, իր ուղեծրով շարժվելով միջինում 0,306887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1779) Պարանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրոքթոն (Մասաչուսեթս)

Բրոքթոն, քաղաք Փլիմաութ շրջանում (Մասաչուսեթս նահանգ, ԱՄՆ)։ Համաձայն 2010 թվականի մարդահամարի տվյալների՝ քաղաքում բնակվում է 93 810 մարդ։ Բրոքթոնը Փլիմաութ քաղաքի հետ միասին կազմում է օկրուգային կենտրոնը։ Նահանգներում սա մեծությամբ յոթերորդ քաղաքն է։ Քաղաքը երբեմն անվանում են նաև «Չեմպիոնների քաղաք» (անգլ.՝ City of Champions), հիմնականում բռնցքամարտիկներ Ռոկկի Մարչիանոյի և Մարվին Հագլերի հաջողությունների շնորհիվ, որոնց համար Բրոքթոնը հարազատ քաղաք է։ Բրոքթոնը հայտնի է նաև համանուն համալսարանով (անգլ.՝ Brockton High School):


== Պատմություն ==
1649 թվականին Մասսասոյթը Մայլզ Սթենդիշին պատկանող հողերը վաճառել է Դաքսբերիին՝ տարածքը ընդլայնելու համար։ Բրոքթոնը կազմում էր այն տարածքի մասը, որն անգլիացիները անվանափոխել էին Բրիջուոթերի (անգլ.՝ Bridgewater) մինչև 1821թ., երբ այդ տարածքը ստացավ «Հյուսիսային Բրիջուոթեր» (անգլ.՝ North Bridgewater) անվանումը։ Քիչ ուշ, 1874թ., վիճելի գործընթացից հետո, քաղաքը ի պատիվ Այզեկ Բրոքի (անգլ.՝ Isaac Brock) անվանվել է «Բրոքթոն» (Բրոքվիլլ քաղաքը, որը գտնվում է Կանադայում, նույնպես անվանվել է ի պատիվ այս գեներալի)։ 1881թ. ապրիլի 9-ին Բրոքթոնը ստացել է «city» կարգավիճակը (խոշոր քաղաք)։
Ամերիկայի քաղաքացիական պատերազմի ժամանակ Բրոքթոնը եղել է կոշիկի ամենախոշոր ամերիկյան արտադրողը։ Ընդհուպ մինչև 20-րդ դարը՝ Բրոքթոնը մնաց կոշիկի և կաշվե արդյունաբերության լիդերը։ 1905թ. մարտի 20-ին Ռ. Գրովերի կոշիկի ֆաբրիկայում շոգեջեռուցման կաթսայատան պայթյունը հանգեցրեց գործարանի փլուզմանը և փայտաշեն կառույցի հրդեհմանը, որտեղ մահացան 58 մարդ, իսկ գործարանի փլատակների տակից դուրս բերվեցին 150 վիրավորներ։


== Ծանոթագրություններ ==


== Արտաքին հղումներ ==
Բրոքթոն քաղաքի պաշտոնական կայքէջ
Բրոքթոնի պատմական ընկերություն և կազմակերպություն
Ֆուրնուլես

Ֆուրնուլես (ֆր.՝ Fournoulès), համայնք Ֆրանսիայի Օվերն մարզի Կանտալ գավառում:
Բնակչությունը 2012 թվականի դրությամբ կազմում է 63 մարդ, բնակչության խտությունը` 8.77 մարդ/կմ²: Բնակավայրը զբաղեցնում է 7.18 կմ² տարածք:
2016 թվականի հունվարից Սեն Կոնստան համայնքի հետ միասին հանդիսանում է Սեն Կոնստան Ֆուրնուլես համայնքի մաս:


== Աշխարհագրություն ==
Գտնվում է Փարիզ քաղաքից 470 կմ հարավ, Կլերմոն Ֆերան քաղաքից` 140 կմ հարավ-արևմուտք, Օրիյակ քաղաքից` 31 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 37 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 9: Ակտիվության ցուցանիշը կազմում է 75,7 %: 28 աշխատունակ մարդկանցից աշխատել է 26 անձ (13 տղամարդ և 13 կին): Գործազուրկ են եղել 2 անձ (1 տղամարդ և 1 կին): 9 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 0-ը չեն աշխատել տարբեր պատճառներով:


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դեղին (այլ կիրառումներ)

Դեղին  անվանումը կարող է վերաբերել.

Դեղին, գույն։
Դեղին (Սյունիքի մարզ), լեռնագագաթ (2552 մ) Սյունիքի մարզում, Զանգեզուրի լեռներում։
Դեղին (լեռնագագաթ), լեռնագագաթ Հայաստանի Տավուշի մարզի և Ադրբեջանի սահմանագլխին։
Դեղին սար, սար Գողթն գավառում, Վերին Ազա գյուղից արևմուտք։Դեղին ծով, Խաղաղ օվկիանոսին պատկանող ներփակված ծով։
Դեղին խաղտտնիկ, խաղտտնիկների ընտանիքի պատկանող թռչուն։Դեղին թոնիր, 1974 թվականի խորհրդային ֆիլմ։
Դեղին - հայկական արական անուն։ Առաջացել է հայերեն դեղին՝ «դեղնագույն» բառից։
Ուլոտրիքս

Ուլոտրիքս (լատ.՝ Ulothrix), կանաչ ջրիմուռների ցեղ։ Հայտնի է մոտ 25, ՀՀ-ում՝ 2 տեսակ՝ ուլոտրիքս գոտևորված (Ս. zonata), ուլոտրիքս փոփոխվող (Ս. variabilis)։
Բնակվում է քաղցրահամ ջրերում։


== Նկարագիր ==
Մարմինը թելանման է, չճյուղավորվող՝ կազմված միաշարք դասավորված կարճ, գլանաձև բջիջներից։
Ստորին բջիջն անգույն է, սրածայր և կատարում է ռիզոիդի դեր։ Յուրաքանչյուր բջիջ պարունակում է մեկ կորիզ, կիսաօղակաձև քլորոպլաստ և պիրենոիդ։
Բազմանում է անսեռ (զոոսպորներով) և սեռական (իզոգամիա) ճանապարհներով։


== Գրականություն ==
Белякова Г.А. Ботаника: в 4 т. Т. 2. Водоросли и грибы: учебник для студ. высш. учеб. завед. — М: Издательский центр «Академия», 2006. — С. 221. — ISBN 5-7695-2750-1


== Արտաքին հղումներ ==
Ulothrix Archived 2015-12-21 at the Wayback Machine. auf algaebase.org Archived 2019-06-06 at the Wayback Machine.
(5464) Վելլեր

(5464) Վելլեր (անգլ.՝ Weller), աստերոիդ աստերոիդների հիմնական գոտում։ Հայտնաբերվել է 1985 թվականի նոյեմբերի 7-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,668866 ա. մ., առավելագույնը մոտենում է 2,192 ա. մ. հեռավորության վրա և հեռանում 3,1457 ա. մ.։ Արեգակի շուրջ մեկ ամբողջական պտույտ է կատարում 1592,53 երկրային օրվա ընթացքում, իր ուղեծրով շարժվելով միջինում 0,226055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5464) Վելլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Սեմյոնով

Վլադիմիր Սեմյոնով (ռուս.՝ Влади́мир Миха́йлович Семёнов, 1928, Պետրովսկ), ռուս և խորհրդային դիվանագետ, արտակարգ և լիազոր դեսպան։


== Կենսագրություն ==
1951 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։
1951 թվականից զբաղվել է է դիվանագիտական գործունեությամբ։

1951 թվականից մինչև 1954 թվականը հանդիսացել է ԽՍՀՄ արտաքին գործերի ժողովրդական կոմիսարիատի կենտրոնական համակարգի աշխատակից։
1954-ից մինչև 1959 թվականը Մեծ Բրիտանիայում եղել է ԽՍՀՄ դեսպանության աշխատակից։
1959-1962 թվականներին եղել է ԽՍՀՄ արտաքին գործերի ժողովրդական կոմիսարիատի կենտրոնական համակարգի աշխատակից։
1962 թվականից մինչև 1968 թվականը Կանադայում հանդիսացել է ԽՍՀՄ դեսպանության առաջին քարտուղար, խորհրդական։
1968-1972 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
1972 թվականից մինչև 1978 թվականը Մեծ Բրիտանիայում եղել է խորհրդական, խորհրդական-դեսպանորդ։
1978 թվականից մինչև 1984 թվականը ԽՍՀՄ արտաքին գործերի նախարարության կենտրոնական համակարգում եղել է պատասխանատու աշխատանքի։
1984 թվականի օգոստոսի 10-ից մինչև 1987 թվականի հուլիսի 15-ը Սինգապուրում եղել է Խորհրդային Միության արտակարգ և լիազոր դեսպան։
1987 թվականի մարտի 20-ից մինչև 1990 թվականի հունիսի 22-ն Ինդոնեզիայում եղել է Խորհրդային Միության արտակարգ և լիազոր դեսպան։
1990-1993 թվականներին ԽՍՀՄ, իսկ 1991 թվականից հետո՝ Ռուսաստանի Դաշնության արտաքին գործերի նախարարության կենտրոնական համակարգում եղել է պատասխանատու աշխատանքի։1993 թվականից թոշակի է։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 28.


== Արտաքին հղումներ ==
Биография на сайте посольства России в Индонезии
Биография на сайте посольства России в Сингапуре
Էդուարդ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Էդուարդ Ավանեսի Ավետիսյան (1951 մարտի 19, Հայադ, Մարտակերտի շրջան - 1993 փետրվարի 11, Մեհմանա), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1951 թվականի մարտի 19-ին Մարտակերտի շրջանի Հայադ գյուղում։ Ավարտել է Առաջաձորի միջնակարգ դպրոցը։
Զինվորական պարտադիր ծառայությունն անցել է Չեխոսլովակիայում։ Զորացրվելուց հետո աշխատանքի է անցել շինվարչությունում, այնուհետև էլեկտրատեխնիկական գործարանում՝ որպես բանվոր։ Շուշիի ազատագրումից հետո կամավորագրվել է ԿՊՇ-ի, 2-րդ գումարտակին՝ որպես հետևակային։ Մասնակցել է Մարտակերտի շրջանի գյուղերի պաշտպանական և ազատագրական մարտերին։
Զոհվել է 1993 թվականի փետրվարի 11-ին, Մեհմանա գյուղի համար մղված մարտում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի հինգ երեխա, որից երկուսը զոհվել են Շուշիից հրթիռակոծության ժամանակ՝ իրենց տան բակում, իսկ մեկը անհայտ կորել է Տոնաշենում, զինվորական ծառայության ժամանակ։ Հանգչում է Ստեփանակերտի քաղաքային գերեզմանատանը՝ իր երեխաների հետ կողք-կողքի։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Radiohead-ի ձայնագրած երգերի ցանկ

Անգլիական Radiohead այլընտրանքային ռոք խմբի ձայնագրած երգերի ցանկ։


== List ==


== Ծանոթագրություններ ==


== Արտաքին հղումներ ==
I'm Tired. Sleep Tonight. Archived 2018-02-24 at the Wayback Machine. – Extensive Radiohead Song Lists & Info
GreenPlastic – Radiohead song lyrics & info
20070409125637/http://ateaseweb.com/songs/ AtEaseWeb – Radiohead Songs & Lyrics Archive
FitterHappier – Complete Radiohead Songs A – Z
Արարտու

Արարտու, լեռ Հայկական լեռնաշխարհում։ Հիշատակվում է Ուրարտական աղբյուրներում։ Ուսումնասիրողները նույնացնում են Կորդվաց լեռնահամակարգի Արարադ լեռան հետ։


== Ծանոթագրություններ ==
Բուտենկի (Նեկլինովսկի շրջան)

Անվան այլ կիրառումների համար տե՛ս՝ Բուտենկի (այլ կիրառումներ)Բուտենկի (ռուս.՝ Бутенки ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կազմի մեջ։
Ռուբեն Ռուբենով

Ռուբեն Ղուկասովիչ (Լուկյանովիչ) Ռուբենով (Մկրտչյան)(հունիսի 5, 1893(1893-06-05), Թիֆլիս, Ռուսական կայսրություն - նոյեմբերի 27, 1937(1937-11-27), Մոսկվա, ԽՍՀՄ), խորհրդային  հեղափոխական, կուսակցական և պետական գործիչ։ Ադրբեջանի բոլշևիկյան համամիութենական կոմունիստական կուսակցության Կենտկոմի առաջին քարտուղար (02/07/1933 - 12/10/1933)։


== Կենսագրություն ==
Ծնվել է 1893 թվականին Թիֆլիսում, հայ աշխատավորի ընտանիքում։ 1914 թվականին անդամագրվել է ՌՍԴԲԿ-ին։ Ցարական ռեժիմի օրոք բազմիցս ձերբակալվել է։ Եղել է Հարավային Կովկասում խորհրդային իշխանության համար պայքարի կազմակերպիչներից։ 1918 թվականից զբաղվել է կուսակցական և պետական աշխատանքով, ղեկավարել է հակահեղափոխության ուժերի ջախջախումը Անդրկովկասում։ 1933 թվականին եղել է Ադրբեջանի Կոմկուսի Կենտկոմի առաջին քարտուղար և պաշտոնավարել է մինչև նույն տարվա դեկտեմբերի 10-ը, երբ նրան փոխարինել է Միր Ջաֆար Բաղիրովը։ 1934 թվականին նշանակվել է Ուկրաինական Խորհրդային Սոցիալիստական Հանրապետության) Կիևի մարզի Կուսակցական Վերահսկիչ Կոմիտեի լիազոր ներկայացուցիչ։
1937 թվականի սեպտեմբերի 15-ին ձերբակալվել է «տրոցկիստական ահաբեկչական կազմակերպությանը մասնակցելու» մեղադրանքով։ Նոյեմբերի 27-ին Գերագույն դատարանի զինվորական կոլեգիան նրան մահապատժի է դատապարտել, նույն օրը նրան գնդակահարել են Բուտովոյի հրաձգարանում։
1954 թվականի նոյեմբերի 17-ին ԽՍՀՄ Գերագույն դատարանի ռազմական կոլեգիայի որոշմամբ հետմահու ռեաբիլիտացիայի է ենթարկվել։ 1956 թվականին ԽՄԿԿ Թբիլիսիի մարզային կոմիտեն վերականգնել է կուսակցության շարքերում։ Երևանի փողոցներից մեկը կոչվել է Ռուբեն Ռուբենովի անունը (ներկայումս՝ Փավստոս Բյուզանդի փողոց)։


== Ծանոթագրություններ ==


== Արտաքին հղումներ ==
Биография
Рубенов Рубен Гукасович
Բաբինցի (այլ կիրառումներ)

Բաբինցի, կարող է վերաբերել՝

Բաբինցի - գյուղ, Ուկրաինայի Վիննիցայի մարզի Պոգրեբիշչեի շրջանում
Բաբինցի - քաղաքատիպ ավան, Ուկրաինայի Կիևի մարզի Բորոդյանի շրջանում
Սանտարկա

Սանտարկա (ուկրաիներեն՝ Сантарка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1880 թվականին։
2001 թվականի տվյալներով Սանտարկա գյուղում բնակվում էր 268 մարդ։ Բնակավայրը զբաղեցնում է 0,948 կմ² տարածք։ Բնակչության խտությունը կազմում էր 282,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրևիկո

Տրևիկո (իտալերեն՝ Trevico), կոմունա Իտալիայի Կամպանիա մարզի Ավելինո գավառում։ Բնակչությունը կազմում է 1165 մարդ (2008), բնակչության խտությունը կազմում է 117 մարդ/կմ²։ Հրապարակը զբաղեցնում է 10 կմ² տարածք։ Փոստային ինդեքսը՝ 83058: Հեռախոսային կոդը՝ 0827։
Բնակավայրի հովանավորն է համարվում Եփլե սուրբը։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեքսիկայի տեխնոլոգիական ինստիտուտ

Մեքսիկայի տեխնոլոգիական ինստիտուտ (իսպ.՝ Instituto Tecnológico y de Estudios Superiores de Monterrey, ITESM), Մեքսիկայի բարձրագույն ուսումնական հաստատություններից մեկը։ Այն գտնվում է Մեքսիկայի Նուևո Լեոն նահանգի Մոնտերեյ քաղաքում։ Ըստ 2010 թվականի տվյալների, այն ունի 90,173 ուսանող, որից 17136 ասպիրանտ են։


== Թվական ==
Ինստիտուտը հիմնադրվել է 1943 թվականի սեպտեմբերի 6-ին։


== Կրթություն ==
Ինստիտումը ներառում է միջազգային ասոցիացիայի ուսումնասիրություններr:


== Ծանոթագրություններ ==


== Արտաքին հղումներ ==
Ինստիտուտի պաշտոնական կայք (իսպ.)
Site officiel de l'EGADE Archived 2022-03-01 at the Wayback Machine. (իսպ.)
Ռասվետ (գյուղ, Մելեուզովսկի շրջան)

Անվան այլ կիրառումների համար տե՛ս՝ ՌասվետՌասվետ (ռուս.՝ Рассвет, բաշկիրերեն՝ Рассвет), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 272 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուչքիլիսա (Սպերի գավառ)

Անվան այլ կիրառումների համար տե՛ս՝ Ուչքիլիսա (այլ կիրառումներ)Ուչքիլիսա, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 26 կմ հարավ, Էրզրում քաղաքից 45 կմ հյուսիս-արևմուտք։


== Բնակչություն ==
1880 թվականին ուներ 178 հայ բնակիչ։


== Պատմամշակութային կառույցներ ==
Ուչքիլիսայում կար ավերակ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պիսմենոե

Պիսմենոե (ուկրաիներեն՝ Письменне), քաղաքատիպ ավան Ուկրաինայի Դնեպրոպետրովսկի մարզի Վասիլկովի շրջանում։ Բնակավայրը նախկինում նաև անվանվել է Կիլմանստալ։ Հիմնադրվել է 1886 թվականին։
2001 թվականի տվյալներով Պիսմենոե քաղաքատիպ ավանում բնակվում էր 1 300 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջոնբենեթ Ռեմսիի սպանություն

Ջոնբենեթ Պատրիսիա Ռեմսի (անգլ.՝ JonBenét Patricia Ramsey, ), ԱՄՆ-ի մանկական գեղեցկության մրցույթների հաղթող, որ սպանվել է 1996 թվականին 6 տարեկան հասակում։ Չնայած բազում տեսակետների և տարբերակների՝ Ռեմսիին սպանողը կամ սպանողները այդպես էլ չեն գտնվել։
Ծնվել է 1990 թվականի օգոստոսի 6-ին Ատլանտա քաղաքում, Ջորջիա նահանգ։ Ջոնբենեթը մասնակցել է մանկական գեղեցկության բազում մրցույթների, ստացել է հետևյալ տիտղոսները. Colorado State All-Star Kids Cover Girl, America’s Royal Miss, Little Miss Charlevoix, National Tiny Miss Beauty, Little Miss Colorado, Little Miss Christmas:
1996 թվականին Ռեմսիի ընտանիքը ապրում էր Բոուլդեր քաղաքում (Կոլորադո նահանգ)։ Աղջկա հայրը՝ Ջոն Ռեմսին, զբաղվում էր ծրագրային ապահովման տեղաբաշխմամբ, իսկ մայրը՝ Պատրիսիան, եղել է «Միսս Վիրջինա» և «Միսս Ամերիկա» տիտղոսակիր, հետևում էր Ջոնբենեթին և նրա ավագ եղբորը՝ Բըրքին (Burke):


== Մահ ==
1996 թվականի դեկտեմբերի 26-ին Պատրիսիա Ռեմսին ոստիկանությանը հայտնեց, որ իր տանը գրություն է գտել՝ իբր առևանգված դստեր 118 հազար դոլար փրկագնի պահանջով։ Շուտով Ռեմսին և իր ընկերները, որ շրջում էին տնով, նկուղում հայտնաբերեցին Ջոնբենեթի մարմինը։ Համաձայն դատաբժշկական փորձաքննության՝ աղջկան գանգի վնասվածքներ է հասցվել, նրան խեղդել են գարոտի օգնությամբ և, հավանաբար, սեռական բռնության են ենթարկել։ Ջոնբենեթի ներքնազգեստի վրա արյան հետքեր են հայտնաբերվել, որ պատկանել անհայտ անձի, որ հետո պարզվել է, տղամարդ է եղել։


== Հետաքննություն ==
Ջոնբենեթի սպանությունը 1990-ական թվականներին ԱՄՆ-ի ամենաաղմկահարույց հանցագործություններից մեկը դարձավ։ Հետաքննությունը երկար ժամանակ որոշակի արդյունքների չէր կարողանում հասնել։ Հիմնական կասկածյալների թվում էին աղջկա ծնողները։ Սպանությունն ուղեկցվում էր բազմաթիվ շշուկներով և կասկածանքներով։ 2005 թվականին գենետիկ փորձաքննությունը պարզեց, որ զոհի ներքնազգեստի արյունը չէր պատկանում ծնողներին։ Նաև համընկնումներ չգտնվեցին ԱՄՆ Հետաքննությունների ազգային բյուրոյի տվյալների բազայում։
Ջոնբենեթի մահվանից հետո Ռեմսի ամուսինները որդու հետ տեղափոխվեցին Միչիգան նահանգի հյուսիսում գտնվող Շառլևուա փոքրիկ քաղաք։ 2006 թվականի հունիսի 24-ին Պատրիսիա Ռեմսին մահացավ ձվարանների քաղցկեղից, որն իր մոտ հայտնաբերվել էր դեռ 1993 թվականին։ Նույն թվականի օգոստոսին գտնվեց Ջոնբենեթի սպանության մեջ կասկածվող ևս մեկ անձ՝ Ջոն Մարկ Կառը, որը հետագայում արդարացվեց։
2010 թվականի հոկտեմբերին գործը կրկին բացվեց, անցկացվեցին նոր հարցումներ, ինչպես նաև ԴՆԹ-ի փորձաքննություն՝ նորագույն մեթոդների օգտագործմամբ։
2013 թվականի հոկտեմբերի 25-ին նոր փաստաթղթեր հայտնվեցին, որ ցույց էին տալիս, որ 1999 թվականին մեծ ժյուրին գործի փաստաթղթերը բավարար է համարել ծնողներին իրենց դստեր սպանության մեջ մեղադրելու համար, սակայն այդ ժամանակվա դատախազ Ալեքս Հանթերը հրաժարվել էր ստորագրել մեղադրական եզրակացությունը՝ փաստերը անբավարար համարելով։


== Տես նաև ==
Քեյսի Էնթոնիի գործ


== Ծանոթագրություններ ==
Շրջահյուս հունական

Շրջահյուս հունական (լատ.՝ Periploca graeca), թունաթափազգիներ ընտանիքի, շրջահյուս ցեղի բույս։


== Նկարագրություն ==
Լիանա է մինչև 12 մ բարձրությամբ։ Ընձյուղները շատ բարակ են, ծածկված նուրբ, փոշենման աղվամազով, սկզբում ձիթականաչավուն, ավելի ուշ՝ դեղնաշագանակագույն գունավորմամբ։ ճյուղերը, որոնց երկարությունը հասնում է մինչև 1 2 մ-ի, դարչնագորշավուն են, ծածկված ելունդանման ոսպնյակներով։ Տերևները էլիպսաձև են կամ ձվաձև, 6-10 սմ երկարությամբ և 1,5-6,5 սմ լայնությամբ, ընդ որում վերին տերևները ավելի մանր են և նեղ, սրագագաթ, սեղմված կամ կլորավուն հիմքով, կոշտ, մերկ, պարզ արտահայտված կենտրոնական ջղով, վերևի կողմից՝ մուգ կանաչ, փայլուն, ներքևի կողմից՝ ավելի բաց գույնի։ Տերևակոթունն ունի 0,5-1,2 մմ երկարություն։ Ծաղկաբույլերը ծոցային, սակավածաղիկ, հովանոցանման կամ մերկ հուրաններ են, մինչև 20 սմ երկարությամբ ծաղկակիրներով։ Ծաղիկներն ունեն 1,5-3 սմ տրամագիծ, արտաքինից կանաչավուն են, ներսի կողմից՝ պղտոր մանուշակադարչնագույն, ծանր, անդուր հոտով։ Բաժակի հատվածները լայն-ձվաձև են, թաղանթաեզր։ Պսակաթերթիկները հետ են ոլորված, երկարավուն են, բութ, մոտ 1 սմ երկարությամբ, մազմզուկապատ, գագաթին՝ փոսիկով։ Տերևապտուղները զույգ են (հազվադեպ մեկական) գծանման, գագաթում աստիճանաբար սրվող, մոտ 6 սմ երկարությամբ։ Ծաղկում է ապրիլ-հունիս ամիսներին, պտուղները հասունանում են մայիս-հուլիսին։


== Տարածվածություն ==
Տարածված է Կովկասում, Փոքր Ասիայում, Իրանում, Չինաստանում, Միջերկրական ծովի ափերում։ Հայաստանի տարածքում հանդիպում է հյուսիսային և կենտրոնական շրջաններում, հատկապես Դեբեդ, Աղստև և Արաքս գետերի հովիտներում։ Չափազանց դեկորատիվ, բայց աճման պայմանների նկատմամբ պահանջկոտ բույս է։ Ջերմասեր է, սակայն դիմանում է մինչև -25-28 °C-ի սառնամանիքներին, խոնավասեր է, լավ է աճում սննդանյութերով հարուստ, ստրուկտուրային, թեթև-ավազային հողերում, լուսասեր է։ Թունավոր է։ Բազմանում է սերմերով և կտրոններով։


== Կիրառություն ==
Կեղևը օգտագործվում է բժշկության մեջ, սրտի հիվանդությունների բուժման նպատակով։


== Ծանոթագրություններ ==


== Արտաքին հղումներ ==
Periploca graeca
Ապրանքային պաշարներ

Ապրանքային պաշարներ, իրացման համար նախատեսված պատրաստի արտադրանք, որ գտնվում է ձեռնարկությունների և վաճառահանող ու մթերող առևտրական կազմակերպությունների պահեստներում։
Կապիտալիզմի ժամանակ ապրանքային պաշարներ ապրանքաշրջանառության անհրաժեշտ տարրերն են։ Սովորաբար ապրանքային պաշարների մեծությունը գերազանցում է այդ մակարդակը՝ վաճառահանման դժվարությունների և որոշ հակասությունների պատճառով։ Սոցիալիզմի գլխավոր տնտեսական խնդիրը եղել է պլանավորման ապարատի առկայությունը՝ արտադրության և բաշխման արդյունավետ համակարգումը։ Ժամանակակից քննադատները պնդում են, որ պլանավորված տնտեսությունն անհնարին է, այսինքն՝ անխուսափելիորեն կդառնա անկառավարելի քաոսային։
Սոլսբերիի տաճարը եպիսկոպոսի այգուց

Սոլսբերիի տաճարը Եպիսկոպոսի այգուց (անգլ.՝ Salisbury Cathedral from the Bishop's Grounds), անգլիացի նկարիչ Ջոն Կոնստեբլի կտավը։


== Պատմություն ==
1820-ական թվականներին իր սարկավագ ընկերոջ պատվերով Ջոն Ֆիշեր Կոնստեբլը նկարում է մի քանի էտյուդներ և նկարներ՝ Սոլսբերիի միջնադարյան տաճարի պատկերով։ Դրանցից ամենահայտնին եպիսկոպոսի այգուց տաճարի տեսարանով կտավն է, ուր առջևի պլանում պատկերված սաղարթախիտ ծառերը բնական կամար են ստեղծել, որից երևում է տաճարը՝ ներդաշնակվելով բնապատկերին։ Կտավի բաժանումը երկու պլանի՝ մուգ առջևի և լուսավոր հետին, նկարը նկարի մեջ լինելու տպավորություն է թողնում։

Ինչպես գերմանացի ռոմանտիկների կտավներում, տաճարը ոչ թե ուղղակի պատկերված օբյեկտ է, այլ ազգային պատմության և տիեզերական ներդաշնակության խորհրդանիշ։
Նկարը գտնվում է Լոնդոնի՝ Վիկտորիայի և Ալբերտի թանգարանում։ Նկարի ավելի վաղ ստեղծված տարբերակներից մեկը պահվում է Սան Պաուլոյի արվեստի թանգարանում։


== Ծանոթագրություններ ==


== Աղբյուրներ ==
Norbert Wolf Romanticism. — Taschen, 2007. — С. 60—61. — ISBN 978-3-8228-5310-8
Տաթևիկ Գրիգորյան

Տաթևիկ Հրաչի Գրիգորյան (1987, Երևան, Հայկական ԽՍՀ, ԽՍՀՄ), հայ իրավաբան, Աջափնյակ և Դավթաշեն վարչական շրջանների ընդհանուր իրավասության դատարանի դատավոր։
Գրիգորյանը առավելապես հայտնի է հասարակության կողմից իր դատավճիռների և որոշումների հակասական և սկանդալային ընկալման լույսնի ներքո։


== Կենսագրություն ==
Ծնվել է 1987 թվականին Երևան քաղաքում։


== Կրթություն ==
2009 թվականին ավարտել է Մոսկվայի նոր իրավաբանական ինստիտուտի Երևանի մասնաճյուղի իրավագիտության ֆակուլտետը։
2014 թվականին ավարտել է Հայաստանի Հանրապետության արդարադատության ակադեմիան։


=== Աշխատանքային գործունեություն ===
2005-2006 թվականներին զբաղեցրել է Երևան քաղաքի Մալաթիա-Սեբաստիա վարչական շրջանի ընդհանուր իրավասության դատարանի աշխատակազմի դատական նիստերի քարտուղարի պաշտոնը։
2007-2008 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի աշխատակազմի դատական նիստերի քարտուղարի պաշտոնը։
2008-2009 թվականներին զբաղեցրել է Երևանի քրեական դատարանի աշխատակազմի դատական նիստերի քարտուղարի պաշտոնը։
2009-2011 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի աշխատակազմի դատական նիստերի քարտուղարի պաշտոնը։
2011-2014 թվականներին զբաղեցրել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի դատավորի օգնականի պաշտոնը։
2015 թվականի փետրվարի 24-ից զբաղեցնում է Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի դատավորի պաշտոնը (համաձայն Հայաստանի Հանրապետության Նախագահի 2015 թվականի փետրվարի 24-ի հրամանագրի)։


== Սկանդալային և հանրային հնչեղություն ունեցող գործեր ==
Տաթևիկ Գրիգորյանը մի շարք սկանդալային և հանրային հնչեղություն ունեցող քրեական գործերով դատավորներ է։


== Ծանոթագրություններ ==
Ժողովածու (2290)

Ժողովածու (2290), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2290 թվի տակ։ Ձեռագիրը գրվել է 18֊րդ դարում։ Գրված է թղթի վրա, որը ունի 15.6X10.3 չափս։ Ձեռագիրը կազմված է 163 թերթից։ Գրված է միասյուն,նոտրգիր։Ունի՝ 22 տող։ Ունի կիսախորան մանրանկարներ։ Կազմը` կաշեպատ տաղտակ դրոշմազարդ։


== Բովանդակություն ==
Ոսկի բանալի քերթողական դպրութեան։
Յումեմնէ Ա․ Դ․ Վ․ ներածութիւն և դուռն տրամաբանութեան։


== Ծանոթագրություններ ==
Հարավսլավիայի ֆուտբոլի ազգային հավաքական

Հարավսլավիայի ֆուտբոլի ազգային հավաքականը ներկայացրել է Հարավսլավիայի թագավորությունը (1918-1941) և Հարավսլավիայի Սոցիալիստական Ֆեդերատիվ Հանրապետությունը (1943-1992) ֆուտբոլի միջազգային մրցաշարերում և առանձին հանդիպումներում։ Կառավարվել է Հարավսլավիայի ֆուտբոլի ասոցիացիայի կողմից։
Հարավսլավիան մասնակցել է 8 Աշխարհի առաջնությունների, և այստեղ նրանց լավագույն արդյունքը եղել է 3-րդ տեղը՝ 1930 թվականին։ Նաև մասնակցել է 4 Եվրոպայի առաջնություններին և 1960 ու 1968 թվականի առաջնություններին զբաղացրել է երկրորդ տեղը։
1992 թվականին՝ Հարավսլավական պատերազմների ժամանակ ՄԱԿ-ի սանկցիաների հետևանքով թիմը հեռացվեց միջազգային առաջնություններից։
Սերբիայի հավաքականը ժառանգել է Հարավսլավիայի տեղը ՈՒԵՖԱ-ում և ՖԻՖԱ-ում և երկու կազմակերպությունների կողմից էլ ճանաչվել է Հարավսլավիայի հավաքականի միակ ժառանգորդ։


== Նախկին պետությունները ==


== Արդյունքները Աշխարհի առաջնություններում ==


== Արդյունքները Եվրոպայի առաջնություններում ==


== Արտաքին հղումներ ==
Հարավսլավիայի ֆուտբոլի հավաքականի կայքը
Հարավսլավիայի հավաքականի պատմությունը
Հարավսլավիայի հավաքականի միջազգային խաղերը
Ալեքսանդրա Ավկսենտիևա

Ալեքսանդրա Ավկսենտիևա, (ռուս.՝ Александра Николаевна Авксентьева, դեկտեմբերի 2 (15), 1907, Հելսինկի, Ռուսական կայսրություն - մայիսի 28, 1984(1984-05-28), Նյու Յորք, Նյու Յորք, ԱՄՆ) ռուս նկարչուհի և գրաֆիկ։


== Կենսագրություն ==
Ծնվել է 1907 թվականի դեկտեմբերի 2-ին Նախկին Ռուսական կայսրության Հելսինկի քաղաքում։ 1910 թվականին նրա ծնողները ամուսնալուծվում են և մայրը ամուսնանում է բանաստեղծ և քննադատ Միխայիլ Ցետլինի հետ և մեկնել է Ֆրանսիայի մայրաքաղաք Փարիզ։ Նրանց կապից ծնվել է Վալենտինա Ցետլինը, ով եղել է նշանավոր գիտնական և հոգեվերլուծաբան։
Ալեքսանդրա Ավկսենտիևան ստացել է գերազանց կրթություն Ռուսաստանից դուրս։ Քանի որ նա 1919 թվականից սկսած ապրել է Փարիզում, Ալեքսանդրան ընդունվել է Փարիզի ռուսական դպրոց և այն ավարտել բարձր առաջադիմությամբ։ 1921 թվականին ավարտել է դպրոցը և նույն թվականին ընդունվել դեկորատիվ արվեստի ազգային դպրոց։ Չնայած ֆրանսերեն ուսուցման, 1927 թվականին Ալեքսնադրան ավարտում է ակադեմիան, իսկ 1928 թվականին դասեր վերցնում Նատալյա Գոնչարովայից։
Ուսումը ավարտելուց հետո երիտասարդ նկարչուհին մոր հետ վերադարձել է Մոսկվա։ Նրանց ժամանելու շրջանում Ռուսաստանում բռնկվել էր Փետրվարյան հեղափոխությունը։ Մեկ տարի հետո սկսվում է Հոկտեմբերյան հեղափոխությունը և Բոլշևիկների կարգերը չընդունելով Ալեքսանդրան իր ընտանիքի հետ գաղթում է Ամերիկայի Միացյալ Նահանգներ։
Մահացել է 1984 թվականի հունիսի 24-ին Ամերիկայի Միացյալ Նահանգների Նյու Յորք քաղաքի արվարձաններից մեկում։


== Ծանոթագրություններ ==


== Արտաքին հղումներ ==
Ալեքսանդրա Ավկսենտիևայի անձնական նկարչական կայքը (անգլ.)
Ալեքսանդրա Ավկսենտիևայի անձնական նկարչական կայքը Archived 2014-07-14 at the Wayback Machine. (ռուս.)
Ալեքսանդրա Ավկսենտիևայի հեղինակած ստեղծագործությունները
Պրեգել – Ալեքսանդրա Ավկսենտիևա
Անտոնիո Աբոնդիո

Անտոնիո Աբոնդիո (իտալերեն՝ Antonio Abondio, 1538[…], Ռիվա դել Գարդա, Տրենտո, Տրենտինո Ալտո Ադիջե, Իտալիա - մայիսի 3, 1591(1591-05-03), Վիեննա, Հաբսբուրգի միապետություն), իտալացի քանդակագործ, մեդալագործ, Վերածնունդի ամենամեծ մեդալագործներից մեկը։
Նրա հայրը ծանոթացրել է նրան արվեստի տարբեր տեխնիկաների, մասնավորապես` մեդալների վրա պատկերների գծանշման հետ։ Աշխատել է Վիեննայի և Պրահայի գերմանացի կայսրերի` Մաքսիմիլիան II-ի և Ռուդոլֆ II-ի արքունիքներում։
Նա ստեղծել է բազմաթիվ մետաղադրամների դրոշմանիշներ, ինչպես նաև մեդալներ` կայսերական ընտանիքի անդամների դիմանկարներով (Մաքսիմիլիան II-ը և նրա կինը` Մարի Իսպանսկին, Ռուդոլֆ II-ը, արքդուքս Էռնստը, Մատտիասը, Մաքսիմիլիանը, Ալբրեխտ VII Ավստիացին, Վենցելը, Կառլը)։
Համարվում է պարգևագիր մեդալի հեղինակ` ի պատիվ Բավարիայի դքսության Վիլհելմ V-ի (այժմ` գտնվում է Բեռլինի մետաղադրամների գրասենյակում)։
Մեդալներ ստեղծելիս, որպես կանոն օգտագործում էր մոմի մոդելներ։ Իր աշխատանքներում սովորաբար նշում էր «A.A.» կամ «AN:AB» ինիցիալներով։


== Ծանոթագրություններ ==


== Գրականություն ==
Фенглер Х., Гироу Г., Унгер В. Словарь нумизмата / пер. с нем. В.Г. Арсельевой / отв. ред. В.М. Потин. — 2-е, перераб. и доп.. — М.: Радио и связь, 1993. — 408 с. — ISBN 5-256-00317-8
Dworschak F. Abondio, medaglista e ceroplasta (1538—1591). — Trento: Collana Artisti Trentini, 1958. — 113 с.


== Արտաքին հղումներ ==
Antonio Abondio Archived 2016-03-24 at the Wayback Machine., сайт Национальной галереи Австралии(անգլ.)
Abbondio (Abondio), Historisches Lexikon der Schweiz (գերմ.)
Antonio Abondio — Ein Künstler mit speziellen Talenten, MünzenWoche (գերմ.)
Սան Կառլո

Սան-Կառլո (իտալերեն՝ Teatro di San Carlo), օպերային թատրոն Նեապոլում, Եվրոպայի ամենահին օպերային թատրոնը։


== Պատմություն ==
Թատրոնը կառուցվել է Կառլ 3-րդի հրամանով՝ «Սան-Բարտոլոմեո» թատրոնի փոխարեն (1621 թվական)։ 1737 թվականի նոյեմբերի 4-ին բացվել է նեապոլիտանական օպերան՝ կոմպոզիտոր Դոմենիկո Սարրոյի «Աքիլեսը Սկիրոսում» բեմադրությամբ (Պիետրո Մետաստազիոյի լիբրետոյի հիման վրա)։ 1815-1822 թվականներին Սան Կառլոյի թատրոնը ղեկավարել է Ջոակինո Ռոսսինին, իսկ 1822-1838 թվականներին՝ Գաետանո Դոնիցետին։
1816 թվականի փետրվարի 13-ին թատրոնը հրդեհվել է։ Շենքը վերակառուցել է ճարտարապետ Անտոնիո Նիկոլինին, որը հետագայում զբաղեցրել է «Սան Կառլոյի» թատերական նկարչի պաշտոնը։
Շենքը վերանորոգվել է 1845 և 1854 թվականներին, ինչպես նաև 1943 թվականի պայթյունից հետո։ 18-րդ դարում «Սան Կառլոն» եղել է ամենամեծ թատրոնը Եվրոպայում (3285 տեղ)։ 19-րդ և 20-րդ դարերի վերակառուցման արդյունքում նրա մասշտաբները մեծապես նվազել են։ Ներկայիս թատրոնը տեղավորում է 1386 հանդիսատես։ Թատրոնում 2011 թվականին բացվել է պատմական փաստաթղթերի «Մեմուս» թանգարանը և արխիվը։
Նվագախմբի գլխավոր դիրիժորները (և թատրոնի երաժշտական ռեժիսորները) եղել են  Գաբրիել դի Կվերչիտան (1840), Նիկոլ Բոկսան (1844-45), Սալվատոր Ակարտոն (1993-95), Գաբրիել Ֆերրոն (1999—2004), Ջեֆրի Թեյտը (2005-10), Նիկոլա Լիվոտինը (2012 թվականից)։
«Սան Կառլոյի» բեմում երգել են Իտալիայի գրեթե բոլոր հայտնի եգիչները, այդ թվում Բենջամին Ջիլիին, Էնրիկո Կարուզոն, Իզաբելա Կոլբրանը, Ֆրանկո Կորելլին, Մարիա Մալիբրան, Մարիո Դել Մոնակոն, Ջուդիտա Պաստան, Ջովաննի Ռուբինին։


== Խաղացանկ ==


=== Օպերա ===
19-րդ դարում «Սան Կառլոյում» տեղի է ունեցել բազմաթիվ օպերաների համաշխարհային պրեմիերաներ, ներառյալ Սիմոն Մայրի (1813) «Մեդեան Կորնթոսում», Ջոակինո Ռոսսինիի (1815, 1818, 1819) «Ելիզավետա՝ անգլիայի թագուհին», «Մովսեսը Եգիպտոսում», «Լճակի կույսը», Գաետանո Դոնիցետի  (1835, 1837, 1848) «Լյուչիա դի Լամերմուր», «Ռոբերտո Դևերո», «Պոլիեվկտ», Ջուզեպպե Վերդիի (1845, 1849) «Ալզիրա» և  «Լուիզա Միլլեր»։
Հետպատերազմյան շրջանի նշանակալի բեմադրություններից են Ալբան Բերգի (1949) «Վոցցեկ»  և  Կառլ Օրֆի (1960) «Լուսին», Վերդիի (1984) «Մակբեթ», Իգոր Ստրավինսկի (2001) «Պերսեփոնե» և «Թագավոր Էդիպը», Բենջամին Բրիտտենի (2009) «Փիթեր Գրեյմս» իտալական օպերաների պրեմերիաները։


=== Բալետ ===
Արման Վեսթրիսի «Կապույտ մորուքը» Ռոբերտ ֆոն Գալլենբերգի երաժշտությամբ (1817)։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Beranek L. Concert halls and opera houses. 2nd ed. New York: Springer, 2004. p. 350. ISBN 9780387955247.


== Արտաքին հղումներ ==
Официальный веб-сайт театра Сан-Карло